runetrust/blame-folketinget-dk huggingface dataset:
Brian Mikkelsen (KF), 2014-03-11:
Men jeg synes, der er et par elementer, hvor vi skylder de folk, som er kommet i klemme på afskrivningssiden – det kan både handle om fysisk inventar, men også om løst inventar, og så på selvrisikosiden – at se på, om man kan gøre det bedre, mere retfærdigt og mere rimeligt i forhold til den forfærdelige, tragiske situation, mange af de her familier er havnet i.
Jacob Jensen (V), 2024-11-20:
Det ændrer ikke ved mit politiske ståsted, nemlig at jeg synes, vi bør gennemgå sanktionsniveauerne, ikke for at gå på kompromis med fødevaresikkerheden, for det skal vi ikke, men jeg er enig i spørgsmålet om, at når det er skrevet med små eller store bogstaver, hvad betyder det så?
Morten Østergaard (RV), 2009-01-23:
Så er det jo rigtigt, at der ikke er flertal for det, og det kan vi så have en uenighed om, men jeg vil fastholde, at jeg synes, det er intellektuel dovenskab, at regeringen ikke har villet modernisere grundloven, men har nøjedes med et lille hjørne af den.
Søren Egge Rasmussen (EL), 2024-05-17:
Det er, så vidt jeg husker, ikke noget, vi sådan politisk nu har taget ned og forholdt os til, men det er jo lidt uhensigtsmæssigt, at vi nogle steder har så meget bebyggelse, hvor vi kan se, at man, hvis det bliver genopført på samme vis, som det er nu, så igen risikerer at skulle betale erstatning til dem.
Vibeke Peschardt (RV), 2001-01-12:
Der står i forslaget, at man på verdensplan om 10-15 år, altså i fremskrivninger, regner med, at hvis man ikke skærper de her procedurer eller gør andet, så vil der ske ét alvorligt flyuheld om ugen, så der er jo på den baggrund god grund til at råbe vagt i gevær.
Jens Peter Vernersen (S), 2004-06-02:
Det, jeg synes hr. Freddy Dam burde kommentere, er: Man har en ulovlig praksis, og man laver så en lovgivning, så den praksis bliver lovlig, og det medfører så for nogle enkeltgrupper, nemlig dem, der skal betale avanceskat, at de får en fuldstændig urimelig fordel.
Svend Auken (S), 1999-04-07:
Jeg skal også nævne, at regeringen lægger afgørende vægt på, at der sker en ressourcemæssig styrkelse af Miljøstyrelsens kemikaliekontor, så der både er et bedre tilsyn, en bedre faglig forberedelse og en bedre medspiller for industrien, grønne organisationer og andre myndigheder,
Rosa Lund (EL), 2022-04-06:
Vi har jo i Danmark indtil nu stået i den absurde situation, at en udenlandsk specialist, som er kommet til Danmark for at løse nogle opgaver, som vi ikke selv har været i stand til at løse, faktisk er bedre stillet med hensyn til at sikre sin familie opholdstilladelse end hans nabo, som er dansk statsborger.
Anni Matthiesen (V), 2022-03-22:
Der er lavet få justeringer i teksten, men ellers har vi jo talt om det her for et års tid siden, og dengang tænkte jeg i hvert fald, at om ikke andet kan det jo være med til at skubbe til tingene, og da jeg så hørte statsministerens nytårstale, tænkte jeg: Jah!
Rosa Lund (EL), 2022-01-20:
Hvis det ikke kan lade sig gøre, vil jeg opfordre justitsministeren til at skrive ind i forslaget, at der om 2 eller 3 år – det kan vi altid diskutere – skal sendes en status over til Retsudvalget på, hvordan det går med den her kriminalisering, og om der er nogen problemer, om der er noget, vi har været uopmærksomme på, om der er noget vi har gjort – enten for stramt, eller også for slapt i virkeligheden.
Peter Skaarup (DF), 2009-12-08:
Vi synes også i Dansk Folkeparti, at det må være sådan, at man, når man går ind i en bus, viser, hvem man er, sådan at buschaufføren kan kontrollere, at man betaler for at komme med i bussen, og at man ikke har lyssky ærinder eller har ting inden for sin påklædning, som man ikke må have med.
Tina Nedergaard (V), 2002-11-26:
Derudover ligger der jo også et væsentligt initiativ i at indgå en flerårsaftale, som rækker årene frem mod 2005, 2006 m.v., hvor der er igangsat et arbejde fra ministerens side med et teknisk udvalg, der arbejder helt konkret lige nu på at skaffe nogle løsninger, som kan gælde for det tekniske område, sådan som det er sket på det merkantile område, et arbejde, den tidligere undervisningsminister meget fornuftigt satte i gang.
Villy Søvndal (SF), 1997-12-09:
Det ene er, at vedtager man en speciel lejelov for almene boliger, så bør man også sikre, at den indeholder de samme regler, som gælder i den private sektor, omkring retssikkerhed og gennemførelse af lejeforhøjelser m.v. Men det er ikke hovedproblemet, hovedproblemet for os er den retssikkerhed, man åbner op for i de nye boligankenævn.
Karsten Hønge (SF), 2010-11-11:
Jeg ved ikke rigtig, om fru Marlene Harpsøe måske ikke godt alligevel kunne forvente, at jeg kunne prøve at beregne Dansk Folkepartis intelligens – det er i øvrigt ikke derfor, at jeg er gået herop – og i øvrigt er jeg ikke vant til at regne med så små decimaler.
Lars Barfoed (KF), 2002-02-07:
Og må jeg sige til hr. Jan Petersen, at jeg faktisk har forsøgt at udtrykke mig sådan meget moderat om det her, for jeg har blot sagt, at der er et hensyn at tage til virksomheder, som på forretningsmæssige vilkår gerne vil drive forskellige former for turistvirksomhed, hoteller og alt mulig andet.
Karen Jespersen (V), 1998-10-28:
her er resultatet, hvordan skal vi så i fællesskab komme videre? På den måde adskiller den sig fra andre redegørelser - og det er sagt til bl.a. hr. Erik Larsen - fordi den egentlig er tænkt sådan, at den ikke skal være fremadrettet i gængs forstand, men en statusrapport, hvor vi så i fællesskab kan diskutere, hvordan vi kommer videre, og det har der også været mange gode bud på. Jeg synes egentlig, det er forkert, når der bliver talt, som om vi ikke har en overordnet handicappolitik.
Mikkel Dencker (DF), 2007-01-18:
Jeg husker, at der var planlagt en afstemning om forfatningstraktaten her i landet for et par år siden, og den valgte regeringen jo at afblæse, fordi man stod til et nederlag i meningsmålingerne, efter at Frankrig og Holland havde sagt nej; så tilslutningen er nok ikke så stor.
Ole Birk Olesen (LA), 2021-02-09:
Så er der en generel ting: I stedet for at vi hele tiden skal diskutere, om domstolene har det rette strafniveau i forhold til det, som befolkningen forventer, hvorfor nedsætter vi så ikke på et tidspunkt et borgerpanel med f.eks. 10.000 danskere, som bliver sat over for en computer og bliver bedt om at tage stilling til, om den ene forbrydelse bør føre til højere straf end den anden.
Thor Pedersen (V), 2002-11-06:
Når jeg nævnte det tidligere sovjetiske system, har det ikke relation til spørgeren, men blot til, hvorfor værkerne blev opført, som de blev, altså med en høj risikomargin, altså at man ikke tillagde det særlig vægt, hvad der kunne ske i forhold til det, der hører til normal vestlig standard.
Henrik Dahl (LA), 2020-06-18:
Hvad konklusionerne bliver er selvfølgelig for tidligt at sige, men jeg synes, vi har haft en god debat, og hvis ikke andre vil sige det, vil jeg sige tak til fru Annette Lind for at have taget arbejdet på sig med at samle hele Folketinget til en fælles vedtagelse.
Eyvind Vesselbo (V), 2012-06-07:
Jeg synes, det er pinligt og foragt for Folketinget, at en minister står på talerstolen, skoser andre for at gøre noget, hun ikke er enig i, og så prioriterer hun ikke engang sit eget lovforslag, sin egen tilstedeværelse i en sag, hvor hun nærmest har tårer i øjnene af jubel over det her.
Jette Bergenholz Bautrup (S), 2003-01-23:
et beslutningsforslag, et beslutningsforslag, som ikke er kommet på grund af populisme, eller fordi pressen har taget det op, men et beslutningsforslag, som var undervejs nogle måneder i forvejen, og hvor det var afrikanske kvindegrupper, som var med inde og lave det her beslutningsforslag.
Torsten Schack Pedersen (V), 2012-09-13:
For det er jo ret centralt, når Socialdemokratiet har slået sig op på velfærd eller skattelettelser, i forhold til vide, om man så laver en aftale, der betyder, at danskerne får lov til at beholde nogle flere af deres egne penge, samtidig med at de har mulighed for at give ekstra penge til velfærd, som hr. Thomas Jensen siger til hr. Frank Aaen.
Anni Matthiesen (V), 2021-04-28:
Så man kan sige, at på den ene side har de fået lov til at åbne op og invitere eleverne, børnene, indenfor, men på den anden side er det sådan – som erhvervsministeren også selv sagde – at ved at undervisningsministeren siger, at det anbefaler man ikke, så står de i et dilemma ude på skolerne.
Peter Christensen (V), 2003-05-13:
Men jeg er nødt til at gentage, at uanset hvor højrøstet man er fra talerstolen, uanset hvor meget røg der bliver lagt ud, så kan vi jo ikke skjule, at det konkrete i det her lovforslag bygger på nogle klare anbefalinger fra Fristudvalget, og det er til gavn for skatteydere, og det er altså en indgangsvinkel, som vi godt kan lide at have fra Venstres side, når vi diskuterer skat i al almindelighed.
Lene Espersen (KF), 2010-03-16:
Jeg vil sige til hr. Per Clausen, at jeg som sagt har deltaget i rigtig mange af de afstemninger, vi har haft i Danmark, om vores forhold til EU, og det har været min klare oplevelse hver gang, at der har været en god og grundig debat med mulighed for at arrangere møder osv. rundtomkring i landet.
Halime Oguz (SF), 2019-12-03:
SF har f.eks. for nylig stillet spørgsmål til ministeren, fordi vi har set en sag med en sosu-assistent fra Kerteminde, som næsten var nødt til at gå fra hus og hjem grundet den manglende indtægt, fordi hendes sag nu trækker ud på femte år.
Kristian Thulesen Dahl (DF), 2020-06-22:
Det, jeg kan sige helt generelt, er jo, at vi i Dansk Folkeparti altid har ønsket, at spørgsmålet omkring indfødsret til udlændinge er et spørgsmål, som kan behandles åbent, og at det fundamentalt set er et spørgsmål, der bliver behandlet her i Folketingssalen, hvor man kan følge med i tingene.
Erik Christensen (S), 2017-03-15:
Jeg læser spørgsmålet op: Er det ministerens intention i forbindelse med de kommende måltal for at sende flere kommunale opgaver i udbud at give kommunerne nogen form for medbestemmelse over størrelsesordenen af den enkelte kommunes udliciteringer, eksempelvis kommunens egen vurdering af behovet for udliciteringer?
Pia Christmas-Møller (UFG), 2009-11-19:
Man havde netop indgået, som fru Liselott Blixt også har sagt, en aftale med Landsforeningen mod spiseforstyrrelser og selvskade om det etiske charter, og der er jo ikke rigtig sket noget på feltet, så man kan sige, at det ser ud til, at branchen her i Danmark virkelig skal trækkes hen til truget.
Kaare Dybvad Bek (S), 2022-05-11:
Det at få et job er jo også af betydning i processen med at blive anvist til en kommune på den måde, at hvis man eksempelvis har fundet et arbejde i Kolding Kommune, har man sikkerhed for at kunne blive i Kolding Kommune, hvorimod dem, som ikke er i arbejde, kan risikere, hvis Kolding kommunes kvote ligesom er fyldt, så at blive henvist til en anden kommune.
Charlotte Dyremose (KF), 2008-04-22:
Det gælder på alle områder og alle niveauer, ikke kun fordi vi jo lever i en globaliseret verden, hvor arbejdskraft meget nemt flytter sig over grænser, og hvor job meget nemt flytter sig over grænser, men også for at den enkelte hele tiden kan være opdateret, kan yde sit bedste både til gavn for sig selv og til gavn for sin arbejdsplads.
Merete Riisager (LA), 2014-01-16:
Jeg vil bare sige med det samme, at det ikke handler om, at vi ikke støtter elevråd, men vi mener ikke, at vi fra Folketingets side skal blande os i, hvordan man ude på de frie grundskoler forvalter samarbejdet mellem de voksne og børnene, mellem undervisere og elever, mellem lærere og forældre.
Mattias Tesfaye (S), 2017-11-22:
På den måde har jeg egentlig opfattelsen af – uden at kunne dokumentere, at der lige er den sammenhæng – at der er en politisk diskussion og nogle politiske spændinger, der flytter ind på vores gravpladser og kirkegårde, og det tror jeg hurtigt vi kan blive enige om er uheldigt.
Trine Torp (SF), 2020-05-07:
Det har faktisk været et stort ønske fra rigtig mange kvinder, der er på krisecentre, at de kan få adgang til det, men hvis de er afhængige af, at de skal bokse med kommunerne om at få det bevilget, kan det være vanskeligt, og så får de det måske for sent i forhold til, hvornår de har brug for det.
Line Barfod (EL), 2010-04-26:
I stigende omfang begynder regeringen og Dansk Folkeparti at pålægge bankerne og andre private virksomheder – det samme kommer jo til at gælde for private virksomheder, der er arbejdsgivere – at de skal til at indberette oplysninger, ikke fordi der er nogen konkret mistanke mod nogen mennesker, men alene på et rent stikprøvegrundlag.
Mai Villadsen (EL), 2023-06-01:
Her skulle naturen på 0,6 pct. af Danmarks landareal have førsteret, men regeringen har altså sat arbejdet på pause, og det er meget muligt, at der er klageprocesser i gang. Men det virker altså også, som om man internt i regeringen ikke rigtig kan beslutte, hvordan man kommer videre – det til trods for at der i Folketinget er et kæmpe flertal for naturnationalparkerne, og at der i befolkningen er en meget bred opbakning.
Ole Birk Olesen (LA), 2011-12-20:
Jeg fik ikke svar på det andet spørgsmål: Er det sådan, at regeringen fremover vil kunne regne med De Konservatives støtte til at hæve skatter, hvis blot regeringen forinden spiller ud med nogle skatteforhøjelser, som er endnu højere end dem, som man vil have De Konservative til at støtte?
Kuupik Kleist (IA), 2002-10-03:
Det, jeg gør, er, at jeg følger med i den normale diskussion i Danmark om EU-forbeholdene, og det er selvfølgelig de nævnte områder, som vi har størst interesse i at følge med i, fordi det er de knaster, der over de senere år har været konflikt om i forholdet mellem Grønland og Danmark.
Astrid Krag (SF), 2008-01-23:
I SF må vi beklage, at man ikke var villig til at fremsætte lovforslaget før jul, da det var det, som ansøgerne var blevet stillet i udsigt, og vi vil bare bemærke, at det altså har haft nogle konsekvenser for folks liv, for deres udlandsrejser, der har været bestilt, og for udstationeringer.
Mette Frederiksen (S), 2014-11-21:
Med beslutningsforslaget ønsker Dansk Folkeparti et forbud, der gælder generelt, og de foreslår, at der stilles et objektivt krav om, at al form for maskering og heldækkende beklædning i det offentlige rum med undtagelse af særligt legitime tilfælde forbydes.
Søren Krarup (DF), 2002-01-11:
Udvalgsformand Grundtvig udtalte også, hvor sørgeligt og uforsvarligt det ville være, hvis den danske Rigsdag af overdreven eller rettere misforstået gæstmildhed eller verdensborgerlighed eller kristenkærlighed, eller hvad man nu vil kalde det, man selv mener, vil glemme den nøgne og tørre sandhed, som alle tider forkynder, at ethvert folk, der ikke sætter den højeste pris på sin arveret og indfødsret til sit fædreland og på sit modersmål, giver nødvendigvis sit modersmål og sin hele dannelse i de fremmedes hænder og må tage skade for hjemgæld, når, som det altid hidtil er sket og ventelig altid vil ske, de fremmede opkaster sig til deres herre og behandler dem, omtrent som tyskerne behandler slaver.
Rasmus Prehn (S), 2019-03-14:
Vi er tre ordførere, der har været på Danmarks Radio til en debatudsendelse, og da vi i formiddags spurgte om, hvornår vi skulle regne med at det her lovforslag ville blive behandlet, var estimatet, at det ville det blive ved 14.00-15.00-tiden, så det kan være svært at planlægge.
Liselott Blixt (DF), 2021-04-28:
Men i Norge er man begyndt at diskutere at rykke abortgrænsen til 22 uger, altså til et tidspunkt, hvor man faktisk kan få en sen abort med et levende barn, og jeg kunne godt tænke mig at høre, om ministeren holder fast i den grænse, vi har i Danmark.
Rasmus Stoklund (S), 2021-09-09:
Hvordan hænger det sammen, altså at man på den ene side er et potentielt statsministerparti og på den anden side bruger utrolig mange penge, i hvert fald hvis de beslutningsforslag, man støtter hernede, blev gennemført, og samtidig bryster man sig så af at være et økonomisk ansvarligt parti?
Arne Melchior (CD), 2000-02-02:
Må jeg ikke opfordre socialministeren til, når hun nu skal svare på ordførertalerne, at lukke lidt op for sluserne, for vi andre er jo kun nogle sølle ordførere, der taler på lidt flere eller lidt færre mandaters vegne, men må vi ikke få et håndslag fra regeringen, som kan høres af alle dem, der måske sidder ved deres højttalere nu, og som kan blive noteret af alle de mennesker, det angår.
Lars Barfoed (KF), 2008-04-30:
I flæng kan man nævne forklaringer som stigende velstand, der har betydet stigende efterspørgsel, også efter mere forfinede fødevarer, ikke mindst kødvarer, der jo kræver en større landbrugsproduktion end den vegetabilske; der er biobrændselsproblemstillingen, som jo allerede har været heftigt debatteret her i dag, hvor større efterspørgsel efter førstegenerations biobrændsel betyder stigende priser; der er også de stigende energipriser, som betyder, at fødevarerne bliver dyrere, også igen affødt af den stigende velstand, og så er der klimaproblemerne, som jo både betyder tørke nogle steder og oversvømmelser andre steder og dermed også har givet problemer for landbrugsproduktionen.
Torsten Schack Pedersen (V), 2017-04-04:
Uden at jeg her i Folketingssalen skal gøre mig til dommer over det forløb, der var, og det materiale, som kunderne blev præsenteret for, vil jeg sige, at medierne beskrev en situation, hvor man som forsikringstager relativt let kunne have købt en forsikring i den tro, at man var omfattet af en garantiordning, og det var for mig meget væsentligt, at det var situationen.
Claus Larsen-Jensen (S), 2000-03-30:
Jeg vil bare spørge hr. Knud Erik Hansen: Der er ingen tvivl om, hvad indstillingen er i forhold til, at vi går efter et politisk dokument, og jeg har hørt argumenterne for, hvorfor man er bange for at få et stykke papir eller en vedtagelse ind i en traktat, men jeg vil bare spørge, hvad SF ville sige til, hvis man havnede i en situation, hvor man havde opfyldt kravet om, at der ikke skulle være nogen yderligere kompetence til EU - det udvidede menneskerettighederne på det eksisterende menneskerettighedsgrundlag, altså med respekt for menneskerettighedskonventionen og domstolen - ville det så være tilstrækkeligt for SF til at sige, at så ville de under ingen omstændigheder overhovedet diskutere at sikre borgernes rettigheder i forhold til EU. Det synes jeg da er et interessant spørgsmål at få svar på.
Dennis Flydtkjær (DF), 2016-03-30:
Jeg læser spørgsmålet op her i første runde: Hvordan forholder ministeren sig til det, som fremgår af DR's artikler den 11. marts 2016 med overskrifterne »Ældresagen: Chokerende og uværdig behandling af ældre« og »Efter ti år med hjemmehjælper: Nu er Bodil for frisk til at få hjælp«, og finder ministeren det stemmende med princippet om, at hjælp skal ydes efter en konkret og individuel vurdering af behovet, hvis kommuner sænker serviceniveauet for hjemmehjælp, så kun f.eks. demente, blinde og lamme kan få hjælp?
Per Clausen (EL), 2010-04-13:
Jeg skal bare være sikker på, at det er rigtigt forstået: Dels laver man altså en undersøgelse af, hvor de bedste vindmølleplaceringer er på statsligt ejede arealer, dels laver man efterfølgende en plan for, hvordan man hurtigst muligt og bedst muligt kan udnytte dem.
Mette Frederiksen (S), 2012-11-27:
Til sidst to ting: Det er vigtigt, at arbejdsløshedskasserne skal informere de medlemmer, der er berørt af forslaget, om, at det vedtages, og det er vigtigt, at informationen kommer til at foregå meget direkte. Så vil jeg i øvrigt til sidst tilføje, og det er ikke helt uvæsentligt, at det er min hensigt at stille et ændringsforslag til det lovforslag, vi behandler her, som betyder, at også dem i de omhandlede årgange, som har fået deres efterlønsbidrag tilbagebetalt og eventuelt har meldt sig ud af en arbejdsløshedskasse, fordi de ikke længere har ret til seniorjob, skal have mulighed for at få et seniorjob.
Trine Bramsen (S), 2023-05-31:
For det kan jo synes lidt, som om Konservative har udset sig ligestillingspolitikken til at være dødsfjende nummer et, bl.a. med modstanden mod de initiativer, der skal sikre, at der kommer flere kvinder i ledelser og bestyrelser, altså noget, vi ved – vi ved – har en rigtig stor effekt i forhold til at udnytte potentialet i vores arbejdsstyrke bedre.
Per Clausen (EL), 2012-12-18:
Ordføreren kritiserede VK-regeringen for ikke at tilpasse den økonomiske politik til konjunkturerne, og det kan jo være rigtigt nok, men hvordan kan det så være udtryk for en rigtig klog og ansvarlig økonomisk politik at ignorere, at konjunkturerne ser helt anderledes ud, end man forudsatte?
Jann Sjursen (KD), 2004-04-13:
Jeg kan jo på den positive side glæde mig over, at der umiddelbart er et bredt politisk flertal bag de gode intentioner i forslaget i hvert fald, men så begynder vandene derefter at dele sig noget. Jeg vil sige, at de, der på trods af de positive intentioner i vores forslag har argumenteret mod selve beslutningsforslaget, er kommet med nogle argumenter, som jeg ikke synes holder for en nærmere prøve.
Marianne Jelved (RV), 2002-05-30:
Jo, det kan man sige, men jeg tror, at mange mennesker, der er på kulturinstitutionerne, Nationalmuseet, Det Kgl. Bibliotek, Statens Museum for Kunst, folkeoplysningsforbundene, uddannelsesinstitutionerne osv., som jeg nævnte i mit indlæg, oplever, at der er sket besparelser endda i væsentligt omfang. Man har bare flyttet rundt på 7 mia. kr., siger statsministeren i sin tale.
Lars Barfoed (KF), 2011-04-05:
Forslagsstillerne anfører som begrundelse for beslutningsforslaget, at det ikke er muligt at idømme strafansvar i den situation, hvor en lovovertrædelse bliver begået, mens flere personer er til stede samtidig, men hvor kun én foretager selve den strafbare handling, og hvor det efterfølgende ikke er muligt at udpege denne person.
Pia Kjærsgaard (DF), 2000-05-25:
Jeg ved godt, der er forhandlinger i gang, fordi man har fundet ud, at det er en fuldstændig tåbelig, bureaukratisk ordning, og at det er pinligt for et velfærdssamfund, som vi gerne vil bryste os af at være i Danmark, at syge mennesker skal stå på apotekerne og ikke have råd til at tage medicinen med, den medicin, de har brug for.
Peter Skaarup (DF), 1999-02-09:
Det kan jo ikke andet end bringe Dansk Folkeparti ind på den tanke, at det, SF er i gang med, i virkeligheden er at forsøge at spolere NATO-samarbejdet, hvor det, der i virkeligheden er brug for, som vi ser det i Dansk Folkeparti, er at bakke op bag det gode samarbejde, der foreløbig har sikret verdensfreden gennem 50 år, og som forhåbentlig også i de kommende 50 år vil sikre verdensfreden.
Jann Sjursen (KD), 2004-04-15:
Det er utrolig vigtigt, at voldsofferet ikke får en dobbeltstraf ved at skulle flygte fra eget hjem som konsekvens af den vold, der er sket i hjemmet, men at voldsofferet får ret til sikkerhed, beskyttelse og støtte i eget hjem, sådan som lovforslaget også lægger op til.
Line Barfod (EL), 2009-04-03:
Regeringen og Dansk Folkeparti har desværre udsultet kommunerne så meget, at der mange steder ikke er de ressourcer, så kommunerne meget ofte står i den situation, at de skal vælge mellem nedskæringer på børnehaveområdet, plejehjemmene, i ældreplejen eller folkeskolen eller hæve priserne på mad til de ældre.
Susanne Clemensen (CD), 2000-02-22:
Derfor skal det klart fremgå, hvilke regler der gælder f.eks. for arbejdsgivernes adgang til at læse ansattes e-mail, hvilken gyldighed et svar i en e-mail har, og hvordan politiets og andre myndigheders og virksomheders muligheder er for at få adgang til borgernes elektroniske post og kommunikation.
Pernille Skipper (EL), 2018-11-06:
Det her er jo faktisk en hjertesag for os, fordi åbenhed omkring forvaltningen, magthaverne inde i kernen af forvaltningen, altså ministerierne på Slotsholmen, i departementerne er jo forudsætningen for, at vi kan have et demokrati, altså at borgerne, offentligheden kan kontrollere den måde, som magthaverne udfører deres arbejde på.
Maja Panduro (S), 2014-06-10:
Det, at hr. Lars Løkke Rasmussen kan få nulvækstsdiskussionen og spørgsmålet om – om ikke særlig mange år – 33.000 medarbejderes arbejde til at handle om 60 øre, synes jeg i virkeligheden siger mere om hr. Lars Løkke Rasmussens forhold til økonomi, end det siger noget om regeringens politik eller om nulvækstssubstansen.